Public procurement notice: Contract Notice
Published: 2017-03-28
Buyer: Femern A/S
Country: DK
Region: Vest- og Sydsjælland
Contract type: Services
Procedure: Restricted procedure
CPV classification: 22114300 | 22114310 | 30221000 | 48220000 | 48326100
Estimated value: 10000000 DKK
Submission deadline: 2017-04-25
Award criteria: The most economic tender

Technical requirements: Rammeaftale om landinspektørydelser til levering af landinspektørrådgivning i forbindelse med etableringen af den faste forbindelse over Femern Bælt.
Rammeaftalen dækker landinspektørrådgivning til etableringen af den faste forbindelse over Femern Bælt.
Hvis der er mere end 5 ansøgere, vil Femern A/S ved udvælgelsen lægge vægt på de angivne referencer, herunder særligt hvem der har vedlagt de bedste og mest relevante referencer. Femern A/S vil ved vurderingen af referencerne tage udgangspunkt i opgaven, således som den er beskrevet i udbudsbekendtgørelsens punkt II.2.4).
Femern A/S udbyder rammeaftalen som en samlet rammeaftale. Dette vurderes i højere grad at sikre Femern A/S stordriftsfordele, mindske omkostninger til administration og forvaltning af kontrakten samt skabe en større ensartethed i løsningen af relaterede opgaver under kontrakten. En opdeling i delkontrakter vurderes ikke at kunne være med til at skabe et større konkurrencefelt.
1) Mht. udfyldelse af ESPD hvis økonomiske aktører, der deltager alene, baserer sig på en eller flere andre enheders kapacitet, eller hvis grupper af økonomiske aktører deltager i udbudsproceduren, henvises der til udbudsbetingelsernes punkt 5.2.
2) Mht. hvilke udelukkelsesgrunde, der af Femern A/S gøres gældende ved udvælgelsen af ansøgere, henvises der til udbudsbetingelsernes punkt 5.2.1 og 5.2.2.
3) Det understreges, at den angivne estimerede værdi i nærværende udbudsbekendtgørelses punkt II.1.5 og II.2.2 er baseret på Femern A/S' estimat i et særdeles komplekst projekt. Estimatet vil derfor kunne afvige betydeligt i både op- og nedadgående retning.
4) Ansøgningen om prækvalifikation og tilbuddet skal afgives under overholdelse af de formkrav, som fremgår af udbudsbetingelsernes punkt 5.3 hhv. 6.3.
5) Ved ansøgning om prækvalifikation skal ikke oplyses navne og CV'er på de medarbejdere, der skal udføre ydelserne, men udbudsmaterialet vil angive, at sådant materiale skal indgå som en del af tilbuddene fra de prækvalificerede virksomheder.
6) Under henvisning til varigheden af rammeaftalen nævnt under pkt. II.2.7) ovenfor bemærkes, at der efter Rammeaftalens ophør, jf. Rammeaftalens pkt. 17.1, ikke kan bestilles yderligere ydelser til udførelse under Rammeaftalen. Allerede bestilte ydelser påvirkes imidlertid ikke af Rammeaftalens ophør, jf. således Udbudslovens § 95, stk. 3 og Rammeaftalens pkt. 17.2. Allerede bestilte ydelser skal således fuldføres på de vilkår, der fremgår af Rammeaftalen og af den konkrete bestilling. Henset til usikkerheden om, hvornår projektet opnår den tyske myndighedsgodkendelse (jf. nærmere herom i pkt. 1 i Opgavebeskrivelsen (bilag 1)), er det usikkert om særligt ekspropriationerne af de resterende ejendomme i projektområdet, jf. nærmere herom i Opgavebeskrivelsens pkt. 3.2.3, kan gennemføres og afsluttes inden for Rammeaftalens løbetid. Forudsat at bestillingen er placeret indenfor Rammeaftalens løbetid, vil opgaven imidlertid i forlængelse af ovennævnte skulle fuldføres på de vilkår, der fremgår af Rammeaftalen og af den konkrete bestilling.
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf. lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens § 2, stk. 1, nr. 1, og udbudslovens § 171, stk. 2.
I andre situationer skal klage over udbud, jf. lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort.
2) 30 kalenderdage regnet fra dagen efter den dag, hvor ordregiveren har underrettet de berørte tilbudsgivere om, at en kontrakt baseret på en rammeaftale med genåbning af konkurrencen eller et dynamisk indkøbssystem er indgået, hvis underretningen har angivet en begrundelse for beslutningen.


Award value: 10000000